Kamu bisa jelasin ke aku soal Tubagus Armand Maulana dalam bahasa sunda?

Tubagus Armand Maulana atawa nu leuwih kasohor ku sebutan Armand Maulana nyaéta vokalis band Gigi. Lahir di Bandung tanggal 4 April 1971. Bungsu ti genep sadudulur ti pasangan (alm) Tubagus Ahmad Drajat jeung (almh) Enden Khadijah. Ti keur leuleutik kénéh geus resep kana musik. Nalika SD, jadi anggota kelompok teater musikal sarta kungsi asup jadi anggota Genesis Fans Club, hiji kelompok fans musik rock Genesis.

Armand ngamimitian karirna di dunya hiburan salaku finalis Cover Boy majalah Mode taun 1984 nalika masih kénéh jadi murid kelas 2 SMP 13 Bandung. Nalika nincak SMA, Armand ngagabung jeung grup band sakolana salaku vokalis.

Taun 1990, Armand ngagabung jeung Next Band sarta kungsi ogé ngagabung jeung Trio Libels dina taun 1991. Taun 1992, Armand ngarilis album solona kalawan judul Kau Tetap Milikku.

Tanggal 22 Maret 1994, Armand bareng jeung Aria Baron, Thomas Ramdhan, Ronald Fristianto, sarta Dewa Budjana nyieun hiji grup band nu dingaranan Gigi.